รายชื่อวันสำคัญของไทย

วันหยุดราชการในประเทศไทยนั้นเป็นไปตามที่รัฐบาลไทยกำหนด และส่วนใหญ่ถือปฏิบัติกันทั้งภาครัฐและภาคเอกชน ปรกติแล้วปีหนึ่ง ๆ มีวันหยุดราชการ 19 วัน แต่อาจเพิ่มได้ตามประกาศคณะรัฐมนตรีไทย นอกจากนี้ยังมีวันอื่น ๆ ที่ถือปฏิบัติทั้งเป็นทางการและไม่เป็นทางการ และมีลักษณะทั้งที่เป็นท้องถิ่นและเป็นสากล คละกันไปหลายระดับทั่วประเทศ

วันหยุดราชการทั้งหมดได้รับการถือปฏิบัติจากหน่วยงานทุกแห่งของรัฐ ส่วนวันหยุดธนาคารนั้นธนาคารแห่งประเทศไทยกำหนด ซึ่งแตกต่างเล็กน้อยจากที่ภาครัฐถือปฏิบัติ กฎหมายกำหนดให้ธุรกิจเอกชนมีวันหยุดอย่างน้อย 13 วันต่อปี ในจำนวนนี้รวมถึงวันแรงงานแห่งชาติด้วย แต่จะเลือกเป็นวันหยุดวันอื่นตามที่ตนยึดถือก็ได้ ถ้าวันหยุดราชการตรงกับวันหยุดสุดสัปดาห์ รัฐบาลได้กำหนดให้หยุดวันทำงานวันถัดมาเพิ่มอีก 1 วัน

วันหยุดราชการ

ณ เดือนพฤษภาคม พ.ศ. 2562 มีวันหยุดราชการอยู่ 19 วันตามที่คณะรัฐมนตรีลงมติเห็นชอบ

 วันที่  ชื่อ  หมายเหตุ 1 มกราคม วันขึ้นปีใหม่ วันแรกของปีตามปฏิทินสุริยคติไทยและปฏิทินกริกอเรียน เฉลิมฉลองวันเริ่มต้นปีใหม่ ในช่วง พ.ศ. 2432–2483 ขึ้นปีใหม่ในวันที่ 1 เมษายน ขึ้น 15 ค่ำ เดือน 3  วันมาฆบูชา พิธีของศาสนาพุทธ เพื่อระลึกถึงวันที่พระโคตมพุทธเจ้าทรงแสดงโอวาทปาติโมกข์ เมื่อ 45 ปีก่อน พ.ศ. 6 เมษายน วันจักรี ระลึกถึงการสถาปนาราชวงศ์จักรีและกรุงเทพมหานคร โดยพระบาทสมเด็จพระพุทธยอดฟ้าจุฬาโลกมหาราช เมื่อ พ.ศ. 2325 รู้จักกันเป็นทางการว่า "วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์" 13–15 เมษายน เทศกาลวันสงกรานต์ เฉลิมฉลองปีใหม่ไทย ประชาชนหลายคนเดินทางกลับบ้านไปรวมญาติมิตรและครอบครัว วันแรกมีชื่อว่า วันมหาสงกรานต์ วันที่สองคือ วันเนา และวันที่สามคือ วันเถลิงศก ในวันที่ 13 ถือเป็นวันผู้สูงอายุแห่งชาติ และวันที่ 14 ถือเป็นวันครอบครัว 4 พฤษภาคม วันฉัตรมงคล รำลึกถึงการบรมราชาภิเษกของพระบาทสมเด็จพระวชิรเกล้าเจ้าอยู่หัว เมื่อ พ.ศ. 2562 พฤษภาคม, วันที่ตามกำหนด แรกนาขวัญและวันพืชมงคล พิธีให้พรแก่ชาวนาของประเทศเป็นการประกาศฤดูทำนา มีชื่อทางการว่า วันพระราชพิธีพืชมงคลจรดพระนังคัลแรกนาขวัญ ทั้งเป็นวันชาวไร่ และวันกสิกร วันที่ในแต่ละปีจะกำหนดและประกาศโดยสำนักพระราชวัง ขึ้น 15 ค่ำ เดือน 6  วันวิสาขบูชา พิธีของศาสนาพุทธ เพื่อรำลึกถึงวันที่พระโคตมพุทธเจ้าประสูติเมื่อ 80 ปีก่อน พ.ศ. ตรัสรู้เมื่อ 45 ปีก่อน พ.ศ. และปรินิพพานเมื่อ 1 ปีก่อน พ.ศ. วันนี้ถือเป็นวันต้นไม้แห่งชาติด้วย 3 มิถุนายน วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี เฉลิมฉลองถึงวันพระราชสมภพของสมเด็จพระนางเจ้าสุทิดา พัชรสุธาพิมลลักษณ พระบรมราชินี เมื่อ พ.ศ. 2521 28 กรกฎาคม วันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว เฉลิมฉลองถึงวันพระราชสมภพของพระบาทสมเด็จพระวชิรเกล้าเจ้าอยู่หัว เมื่อ พ.ศ. 2495 ขึ้น 15 ค่ำ เดือน 8  วันอาสาฬหบูชา พิธีของศาสนาพุทธ เพื่อระลึกถึงวันที่พระโคตมพุทธเจ้าทรงแสดงปฐมเทศนา ธัมมจักกัปปวัตนสูตร เมื่อ 45 ปีก่อน พ.ศ. และเป็นวันงดดื่มสุราแห่งชาติ แรม 1 ค่ำ เดือน 8  วันเข้าพรรษา พิธีของศาสนาพุทธ เป็นวันเริ่มต้นการพำนักของพระสงฆ์ ณ ที่ใดที่หนึ่งตลอด 3 เดือนในฤดูฝนตามที่พระวินัยบัญญัติไว้ 12 สิงหาคม วันคล้ายวันพระราชสมภพสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รำลึกถึงวันพระราชสมภพของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เมื่อ พ.ศ. 2475 และเป็นวันแม่แห่งชาติ รวมถึงวันผ้าไทยแห่งชาติอีกด้วย แรม 15 ค่ำ เดือน 11  วันออกพรรษา พิธีของศาสนาพุทธ เป็นวันสิ้นสุดระยะเวลาจำพรรษา 3 เดือนของพระสงฆ์เถรวาท 13 ตุลาคม วันนวมินทรมหาราช รำลึกถึงวันสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2559 23 ตุลาคม วันปิยมหาราช รำลึกถึงวันสวรรคตของพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2453  5 ธันวาคม วันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รำลึกถึงวันพระบรมราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2470 และยังเป็นวันชาติและวันพ่อแห่งชาติด้วย ทางสหประชาชาติยกย่องพระองค์จากผลงานในด้านปฐพีศาสตร์ด้วยการตั้งวันพระราชสมภพเป็นวันดินโลก 10 ธันวาคม วันรัฐธรรมนูญ ระลึกถึงการประกาศใช้รัฐธรรมนูญถาวรฉบับแรกโดยพระบาทสมเด็จพระปกเกล้าเจ้าอยู่หัว เมื่อ พ.ศ. 2475 31 ธันวาคม วันสิ้นปี  วันสุดท้ายของปีตามปฏิทินสุริยคติไทยและปฏิทินกริกอเรียน เฉลิมฉลองวันส่งท้ายปีเก่า ใน พ.ศ. 2432–2484 วันนี้จัดขึ้นในวันที่ 31 มีนาคม
 วันหยุดตามปฏิทินจันทรคติไทย
 ห้ามขายของมึนเมาทุกชนิดในวันหยุดศาสนาพุทธ ยกเว้นสถานที่ต่อไปนี้
 การขายในอาคารที่ให้บริการแก่ผู้โดยสารภายในสนามบินที่ให้บริการเที่ยวบินระหว่างประเทศ
 การขายในสถานบริการตามกฎหมายว่าด้วยสถานบริการ
 การขายในสถานประกอบการที่เปิดให้บริการในลักษณะที่คล้ายกับสถานบริการที่ตั้งอยู่ในพื้นที่หรือบริเวณที่เป็นแหล่งท่องเที่ยว ทั้งนี้ ตามที่รัฐมนตรีว่าการกระทรวงสาธารณสุขประกาศกำหนด โดยคำแนะนำของรัฐมนตรีว่าการกระทรวงมหาดไทย
 การขายในโรงแรมตามกฎหมายว่าด้วยโรงแรม
 การขายในสถานที่ซึ่งใช้จัดกิจกรรมพิเศษระดับชาติหรือนานาชาติ และมีคนจำนวนมาก ไปทำกิจกรรมร่วมกันตามรายชื่อสถานที่ที่รัฐมนตรีว่าการกระทรวงสาธารณสุขประกาศกำหนด โดยคำแนะนำของรัฐมนตรีว่าการกระทรวงการท่องเที่ยวและกีฬา 
 ธนาคารแห่งประเทศไทยไม่ถือเป็นหยุด และภาคเอกชนมักไม่ถือเป็นวันหยุด

ก่อนปี พ.ศ. 2559 เคยมีวันหยุดราชการแค่ 16 วัน หลังพระบาทสมเด็จพระมหาภูมิพลอดุลยเดชมหาราช บรมนาถบพิตร สวรรคต มีการปรับปรุงรายชื่อวันหยุดโดยคณะรัฐมนตรีเมื่อวันที่ 11 เมษายน พ.ศ. 2560

ตรุษจีน, อีดิลฟิฏร์ และอีดิลอัฎฮา เป็นวันหยุดในจังหวัดนราธิวาส, ปัตตานี, ยะลา และสตูล (ดูที่ ). เจ้าหน้าที่รัฐบาลภายใต้กระทรวงกลาโหมและกระทรวงศึกษาธิการอาจหยุดในวันกองทัพไทย (18 มกราคม) และวันครู (16 มกราคม) เช่นกัน (ดู )

วันหยุดธนาคาร
วันหยุดของสถาบันการเงินจัดตั้งโดยธนาคารแห่งประเทศไทย ซึ่งค่อนข้างแตกต่างจากวันหยุดของรัฐบาล ตรงที่ทางธนาคารไม่หยุดในวันพืชมงคลและวันเข้าพรรษา แต่ยังคงหยุดในวันแรงงานแห่งชาติ (1 พฤษภาคม; ดูที่ ) ก่อน พ.ศ. 2562 มีวันหยุดกลางปีของธนาคารในวันที่ 1 กรกฎาคม (ถ้าวันนั้นไม่ตรงกับช่วงสุดสัปดาห์) (ก่อน พ.ศ. 2550 วันเข้าพรรษายังคงเป็นวันหยุด) วันตรุษจีน, อีดิลฟิฏร์ และอีดิลอัฎฮา เป็นวันหยุดของสถาบันการเงินในจังหวัดนราธิวาส, ปัตตานี, ยะลา และสตูล ถ้าวันนั้นไม่ตกอยู่ในช่วงสุดสัปดาห์หรือวันหยุด

 วันร่วมระลึกถึง 
วันเหล่านี้ ถูกกำหนดโดยรัฐบาล แต่ไม่ถือเป็นวันหยุดราชการทั่วไป แต่บางเทศกาลจัดกิจกรรมและกำหนดเป็นวันหยุดเฉพาะบางภาคส่วนหน่วยงานหรือบางองค์กร

 วันที่  ชื่อ  ตั้งแต่ พ.ศ.  หมายเหตุ  วันเสาร์ที่สองของเดือนมกราคม วันเด็กแห่งชาติ 2509 ตระหนักถึงเด็กทั่วประเทศ มีการฉลองทั่วไป โดยเฉพาะหน่วยงานรัฐบาล โดยมีกิจกรรมหลายอย่างให้เด็ก ๆ ได้เล่น โดยจัดมาตั้งแต่ พ.ศ. 2508 ตอนแรกเคยอยู่ในวันจันทร์แรกของเดือนตุลาคมตั้งแต่ พ.ศ. 2498–2507  13 มกราคม วันการบินแห่งชาติ 2538 ระลึกถึงวันที่พระบาทสมเด็จพระมงกุฎเกล้าเจ้าอยู่หัว ทอดพระเนตรการบินโดนนายทหารนักบินไทย เมื่อ พ.ศ. 2456 อันเป็นจุดเริ่มต้นการบินของไทย (เริ่มในวันที่ 31 พฤษภาคม พ.ศ. 2537) 14 มกราคม วันอนุรักษ์ทรัพยากรป่าไม้ของชาติ 2533 ส่งเสริมการรักษาผืนป่าของชาติและต่อต้านการทำลายป่า (เริ่มในวันที่ 9 มกราคม พ.ศ. 2533) 16 มกราคม วันครู 2500 ระลึกถึงการประกาศใช้พระราชบัญญัติครูฉบับแรกเมื่อ พ.ศ. 2488 โดยยกย่องคุณครูทั่วประเทศ โรงเรียนถือเป็นวันหยุด โดยเฉพาะโรงเรียนที่อยู่ภายใต้สำนักงานคณะกรรมการการศึกษาขั้นพื้นฐาน (เริ่มในวันที่ 1 ธันวาคม พ.ศ. 2499) 17 มกราคม วันพ่อขุนรามคำแหงมหาราช 2532 ระลึกถึงวันที่พระบาทสมเด็จพระจอมเกล้าเจ้าอยู่หัวทรงพบศิลาจารึกของพ่อขุนรามคำแหงมหาราช เมื่อ พ.ศ. 2376 เดิมจัดในวันที่ 17 พฤศจิกายน อันเป็นวันที่พระบาทสมเด็จพระวชิรเกล้าเจ้าอยู่หัวทรงเปิดพระบรมราชานุสาวรีย์พ่อขุนรามคำแหงมหาราช ณ อุทยานประวัติศาสตร์สุโขทัย เมื่อ พ.ศ. 2526 18 มกราคม วันกองทัพไทย  2503 รำลึกถึงชัยชนะของสมเด็จพระนเรศวรมหาราชต่อมังกยอชวา อุปราชพม่าในสงครามยุทธหัตถี เมื่อ พ.ศ. 2135 อันเป็นเหตุการณ์สำคัญทางทหารของไทย (เริ่มจัดตั้งแต่ พ.ศ. 2550) เคยจัดในวันที่ 8 เมษายน ตั้งแต่ พ.ศ. 2503–2523 (ปัจจุบันเป็นวันครบรอบการก่อตั้งกระทรวงกลาโหม) และในวันที่ 25 มกราคม ตั้งแต่ พ.ศ. 2524–2549 วันกล้วยไม้แห่งชาติ 2568 ระลึกถึงสิ้นพระชนม์ของสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระบิดาแห่งวงการกล้วยไม้ในประเทศไทย เมื่อ พ.ศ. 2487 2 กุมภาพันธ์ วันนักประดิษฐ์ 2538 ระลึกถึงการจดทะเบียนสิทธิบัตรกังหันน้ำชัยพัฒนาของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2536 โดยยกย่องผลงานการประดิษฐ์นวัตกรรม (เริ่มจัดในวันที่ 10 พฤษภาคม พ.ศ. 2537) 3 กุมภาพันธ์ วันทหารผ่านศึก 2501 ระลึกถึงการก่อตั้งองค์การสงเคราะห์ทหารผ่านศึก เมื่อ พ.ศ. 2491 โดยยกย่องและแสดงความคารวะต่อทหารผ่านศึก จัดพิธีวางพวงมาลาที่อนุสาวรีย์ชัยสมรภูมิ และพิธีสวนสนามที่กรมทหารราบที่ 11 มหาดเล็กราชวัลลภรักษาพระองค์ (เริ่มเมื่อวันที่ 13 กุมภาพันธ์ พ.ศ. 2500) 6 กุมภาพันธ์ วันมวยไทย 2554 เฉลิมพระเกียรติพระเจ้าสุริเยนทราธิบดี ผู้ทรงพระปรีชาสามารถด้านมวยไทยเป็นที่ประจักษ์ เนื่องในวันเถลิงถวัลยราชสมบัติเมื่อ พ.ศ. 2246 โดยมีการเชิดชูมวยไทย 24 กุมภาพันธ์ วันศิลปินแห่งชาติ  เฉลิมพระเกียรติพระบาทสมเด็จพระพุทธเลิศหล้านภาลัย ผู้เป็นปฐมบรมศิลปิน เนื่องในวันพระราชสมภพเมื่อ พ.ศ. 2310 โดยมีการยกย่องศิลปินผู้มีความสามารถ เป็นที่ยอมรับของวงการ และมีผลงานเป็นประโยชน์ต่อสังคมเป็นศิลปินแห่งชาติ วันปลอดควันพิษจากไฟป่า 2544 ส่งเสริมการไม่จุดไฟเผาป่า ป้องกันการเกิดไฟป่า 26 กุมภาพันธ์ วันสหกรณ์แห่งชาติ 2510 ระลึกถึงการก่อตั้งสหกรณ์วัดจันทร์ ไม่จำกัดสินใช้เมื่อ พ.ศ. 2459 อันเป็นจุดเริ่มต้นการสหกรณ์ไทย (เริ่มในวันที่ 14 กุมภาพันธ์ พ.ศ. 2510)2 มีนาคมวันมาตรฐานฝีมือแรงงานแห่งชาติ2513เพื่อรำลึกถึงเหตุการณ์เมื่อวันที่ 2 มีนาคม พ.ศ. 2513 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จพระราชดำเนินเป็นองค์ประธานในพิธีเปิดการแข่งขันฝีมือช่างแห่งชาติ ครั้งที่ 1 ณ ลุมพินีสถาน และพระราชทานพระราชดำรัสถึงความสำคัญของช่างไทย  13 มีนาคม วันช้างไทย 2542 ส่งเสริมการอนุรักษ์ช้างไทย ริเริ่มโดยมูลนิธิช้างแห่งประเทศไทย และส่งให้คณะอนุกรรมการประสานงานเพื่อการอนุรักษ์ช้างไทย สาเหตุที่เลือกวันนี้เพราะกรมป่าไม้ได้เลือกช้างเผือกเป็นสัตว์ประจำชาติไทยเมื่อ พ.ศ. 2506 (เริ่มในวันที่ 26 พฤษภาคม พ.ศ. 2541) 31 มีนาคม วันที่ระลึกพระบาทสมเด็จพระนั่งเกล้าเจ้าอยู่หัว พระมหาเจษฎาราชเจ้า 2536 รำลึกถึงวันพระราชสมภพของพระบาทสมเด็จพระนั่งเกล้าเจ้าอยู่หัว เมื่อ พ.ศ. 2331 (เริ่มในวันที่ 1 กันยายน พ.ศ. 2535) 1 เมษายน วันข้าราชการพลเรือน 2522 ระลึกถึงการประกาศใช้พระราชบัญญัติระเบียบข้าราชการพลเรือนฉบับแรก เมื่อ พ.ศ. 2471 โดยยกย่องข้าราชการพลเรือนดีเด่น และสร้างความเข้าใจอันดีต่อบทบาทหน้าที่ของข้าราชการพลเรือน 2 เมษายน วันอนุรักษ์มรดกไทย 2538 เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ผู้ทรงพระมหากรุณาธิคุณอย่างใหญ่หลวงในงานด้านศิลปวัฒนธรรมของอันเป็นมรดกชาติ เนื่องในวันพระราชสมภพ เมื่อ พ.ศ. 2498 โดยส่งเสริมการอนุรักษ์มรดกของชาติไทย วันหนังสือเด็กแห่งชาติ 2548 ส่งเสริมการอ่านหนังสือของเด็ก ตรงกับวันหนังสือเด็กสากล (เริ่มในวันที่ 22 กุมภาพันธ์ พ.ศ. 2548) วันรักการอ่าน 2552 เฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เจ้าฟ้านักอ่าน เนื่องในวันพระราชสมภพ เมื่อ พ.ศ. 2498 ส่งเสริมการอ่านเพื่อการเรียนรู้ตลอดชีวิต 8 เมษายน วันสถาปนากระทรวงกลาโหม 2524 ระลึกถึงการสถาปนากระทรวงกลาโหม เมื่อ พ.ศ. 2430 (เริ่มในวันที่ 13 มิถุนายน พ.ศ. 2523) 9 เมษายน วันกองทัพอากาศ 2541 ระลึกถึงการสถาปนากองทัพอากาศ เมื่อ พ.ศ. 2480 เดิมจัดในวันที่ 27 มีนาคม ในชื่อวันที่ระลึกกองทัพอากาศ อันเป็นวันที่จัดตั้งกองการบินทหารบกเมื่อ พ.ศ. 2457 (เริ่มในวันที่ 24 มีนาคม พ.ศ. 2541) 10 เมษายน วันยางพาราแห่งชาติ 2548 รำลึกถึงวันถึงแก่อนิจกรรมของพระยารัษฎานุประดิษฐ์มหิศรภักดี (คอซิมบี๊ ณ ระนอง) บิดาแห่งยางพาราไทยเมื่อ พ.ศ. 2456 โดยตระหนักถึงความสำคัญของยางพารา (เริ่มในวันที่ 21 ธันวาคม พ.ศ. 2547) 25 เมษายน วันสมเด็จพระนเรศวรมหาราช 2548 รำลึกถึงวันสวรรคตของสมเด็จพระนเรศวรมหาราชเมื่อ พ.ศ. 2148 (เริ่มในวันที่ 29 พฤศจิกายน พ.ศ. 2548) 30 เมษายน วันคุ้มครองผู้บริโภค  ระลึกถึงการประกาศใช้พระราชบัญญัติคุ้มครองผู้บริโภคฉบับแรกเมื่อ พ.ศ. 2522 โดยตระหนักถึงการคุ้มครองผู้บริโภค (เริ่มตั้งแต่ พ.ศ. 2523) 1 พฤษภาคม วันแรงงานแห่งชาติ 2515 ตระหนักถึงแรงงาน ตรงกับวันแรงงานสากล รัฐวิสาหกิจ ธนาคารแห่งประเทศไทย ตลาดหลักทรัพย์ และภาคเอกชนถือเป็นวันหยุด (เริ่มในวันที่ 16 เมษายน พ.ศ. 2515) 10 พฤษภาคม วันความปลอดภัยในการทำงานแห่งชาติ 2540 รำลึกถึงเหตุเพลิงไหม้โรงงานเคเดอร์ เมื่อ พ.ศ. 2536 โดยย้ำเตือนถึงความปลอดภัยในการทำงาน (คณะรัฐมนตรีมีมติเห็นชอบในวันที่ 26 สิงหาคม 2540)10 พฤษภาคม วันความปลอดภัยในการทำงานแห่งชาติหนังสือกระทรวงแรงงานและสวัสดิการสังคม ที่ รส 0611/1455 เรื่อง การกำหนดให้วันที่ 10 พฤษภาคม ของทุกปี เป็นวันความปลอดภัยในการทำงานแห่งชาติ วันป่าชายเลนแห่งชาติ 2563 ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระราชดำรัสที่เกี่ยวข้องกับป่าชายเลนเป็นครั้งแรก เมื่อ พ.ศ. 2534 และส่งผลให้ทุกภาคส่วนได้ร่วมกันอนุรักษ์ป่าชายเลนมาอย่างต่อเนื่อง (คณะรัฐมนตรีมีมติเห็นชอบในวันที่ 3 มีนาคม 2563) 14 พฤษภาคม วันอนุรักษ์ควายไทย 2560 ระลึกถีงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระราชดำรัสที่เกี่ยวข้องกับธนาคารโค-กระบือเป็นครั้งแรก เมื่อ พ.ศ. 2523 ส่งผลให้เกิดการอนุรักษ์ควายไทยขึ้น (เริ่มในวันที่ 7 มีนาคม พ.ศ. 2560) 30 พฤษภาคม วันพระบาทสมเด็จพระปกเกล้าเจ้าอยู่หัว 2545 รำลึกถึงวันสวรรคตของพระบาทสมเด็จพระปกเกล้าเจ้าอยู่หัวเมื่อ พ.ศ. 2484 (เริ่มขึ้นในวันที่ 7 พฤษภาคม พ.ศ. 2545) 9 มิถุนายน วันที่ระลึกคล้ายวันสวรรคตพระบาทสมเด็จพระปรเมนทรมหาอานันทมหิดล พระอัฐมรามาธิบดินทร 2558 รำลึกถึงวันสวรรคตของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อ พ.ศ. 2489 (เริ่มขึ้นในวันที่ 12 พฤษภาคม พ.ศ. 2558) 25 มิถุนายน วันไอโอดีนแห่งชาติ 2546 ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงได้รับเหรียญทองจากสภาการควบคุมโรคขาดสารไอโอดีนนานาชาติ เมื่อ พ.ศ. 2540 โดยตระหนักถึงภัยจากโรคขาดสารไอโอดีน (เริ่มต้นในวันที่ 27 สิงหาคม พ.ศ. 2545) 26 มิถุนายน วันสุนทรภู่  รำลึกถึงวันเกิดของพระสุนทรโวหาร (ภู่) เมื่อ พ.ศ. 2329  วันต่อต้านยาเสพติดโลก  วันสำคัญโดยสหประชาชาติ ตระหนักถึงปัญหาและต่อต้านสารเสพติด 1 กรกฎาคม วันสถาปนาลูกเสือแห่งชาติ  ระลึกถึงการสถาปนาคณะลูกเสือแห่งชาติ เมื่อ พ.ศ. 2454 11 กรกฎาคม วันสมเด็จพระนารายณ์มหาราช  รำลึกถึงวันสวรรคตของสมเด็จพระนารายณ์มหาราช เมื่อ พ.ศ. 2231 21 กรกฎาคม วันที่ระลึกทหารผ่านศึกเวียดนาม  ระลึกถึงการเข้าร่วมสงครามเวียดนามของทหารไทยร่วมกับกองกำลังฝ่ายสหประชาชาติ เมื่อ พ.ศ. 2507 29 กรกฎาคม วันภาษาไทยแห่งชาติ 2542 ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงร่วมอภิปรายในหัวข้อ "ปัญหาการใช้คำไทย" ณ คณะอักษรศาสตร์ จุฬาลงกรณ์มหาวิทยาลัยเมื่อ พ.ศ. 2505 1 สิงหาคม วันสตรีไทย 2546 เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยตระหนักถึงความสำคัญของสตรีไทย (เริ่มในวันที่ 29 กรกฎาคม พ.ศ. 2546) 12 สิงหาคม วันผ้าไทยแห่งชาติ 2565 เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อส่งเสริมและอนุรักษ์ผ้าไทย ให้กลับมาเป็นที่นิยมอีกครั้ง และช่วยส่งเสริมการสร้างอาชีพและสร้างรายได้ให้กับคนในอุตสาหกรรมผ้าไทย (เริ่มในวันที่ 30 พฤษภาคม พ.ศ. 2565) 16 สิงหาคม วันสันติภาพไทย 2538 รำลึกถึงการประกาศสันติภาพของไทยในสงครามโลกครั้งที่สอง เมื่อ พ.ศ. 2488 ส่งผลให้การประกาศสงครามเป็นโมฆะ (เริ่มในวันที่ 8 สิงหาคม พ.ศ. 2538) 18 สิงหาคม วันวิทยาศาสตร์แห่งชาติ 2525 ระลึกการคาดคะเนและทอดพระเนตรสุริยุปราคาเต็มดวงของพระบาทสมเด็จพระจอมเกล้าเจ้าอยู่หัว เมื่อ พ.ศ. 2411 (เริ่มในวันที่ 14 เมษายน พ.ศ. 2525) 9 กันยายน วันเขตรักษาพันธุ์สัตว์ป่าห้วยขาแข้ง ทุ่งใหญ่นเรศวร มรดกโลก 2538 ระลึกถึงการประกาศให้เขตรักษาพันธุ์สัตว์ป่าทุ่งใหญ่-ห้วยขาแข้ง เป็นแหล่งมรดกโลกโดยยูเนสโก เมื่อ พ.ศ. 2534 (เริ่มในวันที่ 4 กรกฎาคม พ.ศ. 2538) 19 กันยายน วันพิพิธภัณฑ์ไทย ระลึกถึงการจัดตั้งพิพิธภัณฑสถานหอคองคอเดีย อันเป็นพิพิธภัณฑสถานแห่งแรกของไทยเมื่อ พ.ศ. 2417 (เริ่มในวันที่ 16 พฤษภาคม พ.ศ. 2538) 20 กันยายน วันเยาวชนแห่งชาติ  รำลึกถึงวันพระราชสมภพของพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2396 และพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อ พ.ศ. 2468 ซึ่งทั้งสองพระองค์ทรงเคยเป็นยุวกษัตริย์ โดยตระหนักถึงความสำคัญของเยาวชนไทย วันอนุรักษ์รักษาคูคลองแห่งชาติ 2538 ระลึกถึงการเสด็จประพาสคลองแสนแสบของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อ พ.ศ. 2537 โดยส่งเสริมการอนุรักษ์แม่น้ำ คู คลอง (เริ่มในวันที่ 29 สิงหาคม พ.ศ. 2538) 21 กันยายน วันประมงแห่งชาติ 2525 ตรงกับวันสถาปนากรมรักษาสัตว์น้ำเมื่อ พ.ศ. 2469 โดยเชิดชูอาชีพประมง เดิมจัดในวันที่ 13 เมษายน 24 กันยายน วันมหิดล  รำลึกถึงวันสวรรคตของสมเด็จพระมหิตลาธิเบศร อดุลยเดชวิกรม พระบรมราชชนก เมื่อ พ.ศ. 2472 28 กันยายน  วันพระราชทานธงชาติไทย 2560 ระลึกถึงวันที่พระบาทสมเด็จพระมงกุฎเกล้าเจ้าอยู่หัว ทรงมีพระราชบัญญัติแก้ไขพระราชบัญญัติธง พระราชทานธงชาติไทยแบบปัจจุบัน เมื่อ พ.ศ. 2460 (เริ่มในวันที่ 20 กันยายน พ.ศ. 2559) 1 ตุลาคม วันรัฐพิธีที่ระลึกพระบาทสมเด็จพระจอมเกล้าเจ้าอยู่หัว 2557 รำลึกถึงวันสวรรคตของพระบาทสมเด็จพระจอมเกล้าเจ้าอยู่หัว เมื่อ พ.ศ. 2411 (เริ่มในวันที่ 22 กรกฎาคม พ.ศ. 2557 เริ่มตั้งแต่วันที่ 18 ตุลาคม พ.ศ. 2556) 5 ตุลาคม วันนวัตกรรมแห่งชาติ เทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้รับการยกย่องเป็นพระบิดาแห่งนวัตกรรมไทย 14 ตุลาคม วันสิบสี่ตุลา ประชาธิปไตย 2546 รำลึกถึงเหตุการณ์ 14 ตุลา เมื่อ พ.ศ. 2516 (เริ่มในวันที่ 26 สิงหาคม พ.ศ. 2546) 17 ตุลาคม วันตำรวจ 2560 ระลึกถึงการเปลี่ยนแปลงฐานะกรมตำรวจเป็นสำนักงานตำรวจแห่งชาติ เมื่อ พ.ศ. 2541 เคยจัดในวันที่ 13 ตุลาคม (ตั้งแต่ 2458-2559) อันเป็นวันสถาปนากรมตำรวจเมื่อ พ.ศ. 2458 19 ตุลาคม วันเทคโนโลยีของไทย 2544 ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงอำนวยการสาธิตฝนเทียมสูตรใหม่ เมื่อ พ.ศ. 2515 โดยส่งเสริมการพัฒนาเทคโนโลยีของไทย 21 ตุลาคม วันสังคมสงเคราะห์แห่งชาติ 2528 เฉลิมพระเกียรติสมเด็จพระศรีนครินทราบรมราชชนนี พระมารดาแห่งการสังคมสงเคราะห์เนื่องในวันพระราชสมภพเมื่อ พ.ศ. 2443 โดยยกย่องวิชาชีพสังคมสงเคราะห์ วันพยาบาลแห่งชาติ 2533 เฉลิมพระเกียรติสมเด็จพระศรีนครินทราบรมราชชนนี พระมารดาแห่งการพยาบาลไทยเนื่องในวันพระราชสมภพเมื่อ พ.ศ. 2443 โดยยกย่องและตระหนักถึงวิชาชีพพยาบาล (เริ่มในวันที่ 4 เมษายน พ.ศ. 2533) วันรักต้นไม้แห่งชาติ เฉลิมพระเกียรติสมเด็จพระศรีนครินทราบรมราชชนนี ผู้ทรงมีพระปณิธานฟื้นฟูธรรมชาติเนื่องในวันพระราชสมภพเมื่อ พ.ศ. 2443 ส่งเสริมการปลูกและบำรุงรักษาต้นไม้ (เริ่มในวันที่ 15 ตุลาคม พ.ศ. 2533) วันทันตสาธารณสุขแห่งชาติ 2532 เฉลิมพระเกียรติสมเด็จพระศรีนครินทราบรมราชชนนี พระมารดาแห่งการทันตแพทย์ไทยเนื่องในวันพระราชสมภพเมื่อ พ.ศ. 2443 ตระหนักถึงการทันตสาธารณสุข (เริ่มในวันที่ 4 กรกฎาคม พ.ศ. 2532) 22 ตุลาคม วันที่ระลึกทหารผ่านศึกเกาหลี  ระลึกถึงการเข้าร่วมสงครามเกาหลีของทหารไทยร่วมกับกองกำลังฝ่ายสหประชาชาติ โดยเป็นวันที่กองทัพไทยชุดแรกได้ยกพลขึ้นบก เมื่อ พ.ศ. 2493 24 ตุลาคม วันสหประชาชาติ  วันสำคัญโดยสหประชาชาติ ระลึกถึงการก่อตั้งสหประชาชาติเมื่อ ค.ศ. 1945 (พ.ศ. 2488) 11 พฤศจิกายน วันที่ระลึกทหารอาสาสงครามโลกครั้งที่หนึ่ง  ระลึกถึงการสิ้นสุดของสงครามโลกครั้งที่หนึ่ง ซึ่งกองทัพสยามได้เข้าร่วมด้วย เมื่อ พ.ศ. 246114 พฤศจิกายนวันพระบิดาแห่งฝนหลวง2545เทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้รับการยกย่องเป็นพระบิดาแห่งฝนหลวง วันอาทิตย์ที่สามของเดือนพฤศจิกายน วันรำลึกผู้สูญเสียจากอุบัติเหตุทางถนนโลก 2556 วันสำคัญโดยสหประชาชาติ เพื่อรำลึกและตระหนักถึงการเสียชีวิตจากอุบัติเหตุทางถนน (เริ่มในวันที่ 15 มกราคม 2556) 20 พฤศจิกายน วันกองทัพเรือ  ระลึกถึงการเปิดโรงเรียนนายเรือ ณ พระราชวังเดิมใน พ.ศ. 2449 โดยถือเป็นจุดเริ่มต้นของกองทัพเรือสมัยใหม่ 25 พฤศจิกายน วันสมเด็จพระมหาธีรราชเจ้า 2546 รำลึกถึงวันสวรรคตของพระบาทสมเด็จพระมงกุฎเกล้าเจ้าอยู่หัว ใน พ.ศ. 2468 (เริ่มในวันที่ 2 กันยายน พ.ศ. 2546) วันประถมศึกษาแห่งชาติ  เฉลิมพระเกียรติพระบาทสมเด็จพระมงกุฎเกล้าเจ้าอยู่หัว ผู้ทรงสนับสนุนการประถมศึกษา เนื่องในวันสวรรคต เมื่อ พ.ศ. 2468 เดิมจัดในวันที่ 1 ตุลาคม ในชื่อวันศึกษาประชาบาล อันเป็นประกาศใช้พระราชบัญญัติประถมศึกษาฉบับแรกเมื่อ พ.ศ. 2464 วันยุติความรุนแรงต่อสตรีสากล  วันสำคัญโดยสหประชาชาติ ตระหนักถึงปัญหาและต่อต้านการใช้ความรุนแรงต่อสตรี เด็ก และบุคคลในครอบครัว 27 พฤศจิกายน วันแพทย์ไทย 2499 ตรงกับวันสถาปนากระทรวงสาธารณสุข เมื่อ พ.ศ. 2461 วันสร้างสุขภาพแห่งชาติ 2545 ตรงกับวันสถาปนากระทรวงสาธารณสุข เมื่อ พ.ศ. 2461 โดยส่งเสริมให้ประชาชนตระหนักในการสร้างสุขภาพที่ดี (เริ่มในวันที่ 19 พฤศจิกายน พ.ศ. 2545) 1 ธันวาคม วันดำรงราชานุภาพ 2544 รำลึกถึงวันสิ้นพระชนม์ของสมเด็จพระเจ้าบรมวงศ์เธอ กรมพระยาดำรงราชานุภาพ เมื่อ พ.ศ. 2486 เริ่มในวันที่ 27 พฤศจิกายน พ.ศ. 2544 4 ธันวาคม วันสิ่งแวดล้อมไทย 2534 ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระราชดำรัสเกี่ยวกับปัญหาสิ่งแวดล้อม เมื่อ พ.ศ. 2532 โดยส่งเสริมการอนุรักษ์สิ่งแวดล้อม (เริ่มในวันที่ 12 พฤศจิกายน พ.ศ. 2534) 16 ธันวาคม วันกีฬาแห่งชาติ 2529 ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงได้รับเหรียญทองจากการแข่งเรือใบในการแข่งขันกีฬาแหลมทอง 1967 (พ.ศ. 2510) 26 ธันวาคม วันคุ้มครองสัตว์ป่าแห่งชาติ  ระลึกถึงวันที่ตราพระราชบัญญัติสงวนและคุ้มครองสัตว์ป่าฉบับแรก เมื่อ พ.ศ. 2503 28 ธันวาคม วันที่ระลึกสมเด็จพระเจ้าตากสินมหาราช รำลึกถึงการปราบดาภิเษกของสมเด็จพระเจ้ากรุงธนบุรี ใน พ.ศ. 2311 

วันอื่น ๆ
 วันที่  ชื่อ  หมายเหตุ 4 มกราคม วันทหารม้า รำลึกถึงพระวีรกรรมความกล้าหาญของสมเด็จพระเจ้ากรุงธนบุรี ในยุทธการบ้านพรานนกเมื่อ พ.ศ. 2309 16 มกราคม วันราชประชาสมาสัย รำลึกถึงพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร และสถาบันราชประชาสมาสัย เพื่อกำจัดโรคเรื้อนให้หมดไปจากไทย โดยเสด็จพระราชดำเนินไปทรงวางศิลาฤกษ์ และพระราชทานนาม สถาบันราชประชาสมาสัย เมื่อปี พ.ศ. 2501 17 มกราคม วันโคนมแห่งชาติ เป็นการเริ่มต้นองค์การส่งเสริมกิจการโคนมแห่งประเทศไทยในวันที่ 16 มกราคม พ.ศ. 2503 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร กับสมเด็จพระเจ้าเฟรเดอริกที่ 9 แห่งเดนมาร์ก เริ่มตั้งแต่ พ.ศ. 2530 วันแรกในปฏิทินจีน (มกราคม,กุมภาพันธ์) วันตรุษจีน ทำพิธีโดยไทยเชื้อสายจีน และเป็นส่วนหนึ่งของภาคเอกชน มักฉลองเป็นเวลาสามวัน เริ่มในวันก่อนวันสิ้นปีจีน เป็นวันหยุดในจังหวัดนราธิวาส, ปัตตานี, ยะลา, สตูลประกาศสำนักนายกรัฐมนตรี เรื่อง กำหนดเวลาทำงานและวันหยุดราชการ (ฉบับที่ ๒๐) พ.ศ. ๒๕๕๕ และสงขลาประกาศสำนักนายกรัฐมนตรี เรื่อง กำหนดเวลาทำงานและวันหยุดราชการ (ฉบับที่ ๒๑) พ.ศ. ๒๕๕๖ 2 กุมภาพันธ์ วันเกษตรแห่งชาติ รำลึกถึงความสำคัญของการเกษตรกรรม และเพื่อสนับสนุนส่งเสริมอาชีพของเกษตรกร เนื่องในโอกาสวันสถาปนามหาวิทยาลัยเกษตรศาสตร์ ใน พ.ศ. 2486 10 กุมภาพันธ์ วันอาสารักษาดินแดน วันก่อตั้งกองอาสารักษาดินแดน ใน พ.ศ. 2497 14 กุมภาพันธ์ วันวาเลนไทน์ วันหยุดตะวันตก รำลึกถึงวันมรณกรรมของนักบุญวาเลนตินุส เมื่อ ค.ศ. 269 (พ.ศ. 812) อุทิศแด่ความรัก เป็นวันสำคัญที่จะแต่งงาน 22 กุมภาพันธ์ วันพื้นที่ชุ่มน้ำโลก วันสำคัญโดยสหประชาชาติ ตระหนักถึงความสำคัญและส่งเสริมการอนุรักษ์พื้นที่ชุ่มน้ำ 25 กุมภาพันธ์ วันวิทยุกระจายเสียงแห่งชาติ รำลึกถึงการกระจายเสียงทางวิทยุเป็นครั้งแรกใน พ.ศ. 2470 5 มีนาคม วันนักข่าว ตรงกับวันก่อตั้งสมาคมนักข่าวแห่งประเทศไทยใน พ.ศ. 2498 เพื่อเชิดชูการสื่อสารมวลชนไทย 8 มีนาคม วันสตรีสากล วันสำคัญโดยสหประชาชาติ ตระหนักถึงความสำคัญและสิทธิของสตรี 22 มีนาคม วันน้ำโลก วันสำคัญโดยสหประชาชาติ ตระหนักถึงความสำคัญและส่งเสริมการอนุรักษ์ทรัพยากรน้ำ 2–8 เมษายน เทศกาลเช็งเม้ง พิธีของชาวจีน เพื่อแสดงความเคารพต่อบรรพบุรุษผู้ล่วงลับ 4 เมษายน วันภาพยนตร์แห่งชาติ ส่งเสริมการภาพยนตร์ไทย 7 เมษายน วันอนามัยโลก วันสำคัญโดยสหประชาชาติ ตระหนักถึงความสำคัญของสุขภาพ 22 เมษายน วันคุ้มครองโลก วันสำคัญโดยสหประชาชาติ ตระหนักถึงการปกป้องสิ่งแวดล้อมทางธรรมชาติของโลก 28 เมษายน วันนริศ รำลึกถึงวันประสูติของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อ พ.ศ. 2406 8 พฤษภาคม วันกาชาดสากล วันสำคัญโดยขบวนกาชาดและเสี้ยววงเดือนแดงนานาชาติ เพื่อรำลึกถึงวันเกิดของอ็องรี ดูว์น็อง บิดาแห่งกาชาดสากล เมื่อ ค.ศ. 1828 (พ.ศ. 2371) 19 พฤษภาคม วันอาภากร รำลึกถึงวันสิ้นพระชนม์ของพระเจ้าบรมวงศ์เธอ กรมหลวงชุมพรเขตอุดมศักดิ์ เมื่อ พ.ศ. 2466 31 พฤษภาคม วันงดสูบบุหรี่โลก วันสำคัญโดยสหประชาชาติ ตระหนักถึงภัยจากการสูบบุหรี่ แรม 8 ค่ำ เดือน 6 (พฤษภาคม–มิถุนายน) วันอัฐมีบูชา พิธีของชาวพุทธ รำลึกวันถวายพระเพลิงพระพุทธสรีระของพระโคตมพุทธเจ้า เมื่อ 1 ปีก่อน พ.ศ. 5 มิถุนายน วันสิ่งแวดล้อมโลก วันสำคัญโดยสหประชาชาติ ตระหนักถึงความสำคัญของสิ่งแวดล้อม วันที่ 5 เดือน 5 ตามปฏิทินจีน วันไหว้ขนมจ้าง เทศกาลจีน รำลึกถึงวันอัตวินิบาตกรรมของชฺวี ยฺเหวียน เมื่อ 278 ปีก่อน ค.ศ. (พ.ศ. 265) 7 สิงหาคม วันรพี รำลึกถึงวันสิ้นพระชนม์ของพระเจ้าบรมวงศ์เธอ กรมหลวงราชบุรีดิเรกฤทธิ์ เมื่อ พ.ศ. 2463 8 สิงหาคม วันอาเซียน รำลึกถึงวันลงนามก่อตั้งสมาคมประชาชาติแห่งเอเชียตะวันออกเฉียงใต้ เมื่อ พ.ศ. 2510 วันที่ 15 เดือน 7 ตามปฏิทินจีน (สิงหาคม) วันสารทจีน เรียกเป็นวันสารทจีน เพื่อแยกความแตกต่างกับวันสารทไทย (ดูด้านล่าง) 1 กันยายน วันสืบ นาคะเสถียร รำลึกถึงวันถึงแก่กรรมของสืบ นาคะเสถียร เมื่อ พ.ศ. 2533 4 กันยายน วันเรือดำน้ำ ระลึกถึงวันที่รับมอบเรือหลวงมัจฉาณุ และเรือหลวงวิรุณ จากมิตซูบิชิ มอเตอร์ส ใน พ.ศ. 2480 8 กันยายน วันการรู้หนังสือสากล วันสำคัญโดยสหประชาชาติ เพื่อเน้นความสำคัญของการรู้หนังสือแก่ปัจเจกชน ชุมชนและสังคม 15 กันยายน วันศิลป์ พีระศรี รำลึกถึงวันเกิดของศิลป พีระศรีเมื่อ พ.ศ. 2435 วันราชมงคล ระลึกถึงวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานชื่อมหาวิทยาลัยเทคโนโลยีราชมงคล เมื่อ พ.ศ. 2531 16 กันยายน วันโอโซนโลก วันสำคัญโดยสหประชาชาติ ส่งเสริมและตระหนักถึงการอนุรักษ์ชั้นโอโซน 22 กันยายน วันรณรงค์ลดการใช้รถส่วนบุคคล วันสำคัญโดยสมาคมปลอดรถยนต์โลก โดยรณรงค์ลดการใช้รถส่วนบุคคล วันที่ 15 เดือน 8 ตามปฏิทินจีน (กันยายน) วันไหว้พระจันทร์ เทศกาลจีน เฉลิมฉลองการสิ้นสุดของการเก็บเกี่ยวในฤดูใบไม้ร่วง แรม 15 ค่ำ เดือน 10 (กันยายน–ตุลาคม) วันสารทไทย วันทำบุญอุทิศแก่บรรพบุรุษผู้ล่วงลับไปแล้ว ส่วนใหญ่ฉลองในจังหวัดนครศรีธรรมราช วันที่ 1–9 เดือน 9 ตามปฏิทินจีน (กันยายน–ตุลาคม) เทศกาลกินเจ ประเพณีถือศีลกินผัก มักตรงกับวันสารทไทย ขึ้นอยู่กับความแตกต่างระหว่างปฏิทินจันทรคติไทยกับจีน 21 ตุลาคม วันคล้ายวันพระราชสมภพสมเด็จพระศรีนครินทราบรมราชชนนี รำลึกถึงวันพระราชสมภพของสมเด็จพระศรีนครินทราบรมราชชนนีเมื่อ พ.ศ. 2443 31 ตุลาคม วันออมแห่งชาติ ส่งเสริมการออมเงิน ตรงกับวันแห่งการประหยัดและการออมของโลก วันฮาโลวีน พิธีของศาสนาคริสต์ เป็นวันก่อนวันสมโภชนักบุญทั้งหลาย มีการเฉลิมฉลองฮาโลวีน ขึ้น 15 ค่ำ เดือน 11 (ตุลาคม) มหาปวารณา/วันออกพรรษา เป็นวันที่ช่วงเข้าพรรษาสิ้นสุดลง และเริ่มต้นทอดกฐินในวันถัดมา แรม 1 ค่ำ เดือน 11 (ตุลาคม) วันตักบาตรเทโว เป็นวันที่ทำบุญตักบาตรใหญ่หลังจากการออกพรรษา ขึ้น 15 ค่ำ เดือน 12 (พฤศจิกายน) วันลอยกระทง บูชารอยพระพุทธบาทและขอขมาพระแม่คงคา หรือเทศกาลยี่เป็งในจังหวัดเชียงใหม่ 6 พฤศจิกายน วันกู้ชาติ รำลึกถึงการกอบกู้เอกราชของเจ้าตากสำเร็จ ใน พ.ศ. 2310 1 ธันวาคม วันเอดส์โลก วันสำคัญโดยสหประชาชาติ โดยรณรงค์ยับยั้งการแพร่ระบาดของเชื้อเอดส์ 24 ธันวาคม วันคริสต์มาสอีฟ พิธีของศาสนาคริสต์ เตรียมตัวและอยู่ร่วมกับครอบครัวก่อนคริสต์มาส 25 ธันวาคม วันคริสต์มาส วันหยุดของชาวคริสต์ ฉลองวันประสูติของพระเยซู เมื่อ 4 ปีก่อน ค.ศ. (พ.ศ. 539)  1 เชาวาล ตามปฏิทินอิสลาม วันตรุษอีดิ้ลฟิตรี (วันรายอปอซอ) วันหยุดของชาวมุสลิม ฉลองการสิ้นสุดของเราะมะฎอน ถือเป็นวันหยุดในจังหวัดนราธิวาส, ปัตตานี, ยะลา, สตูล และสงขลา 10 ซุลฮิจญะฮ์ ตามปฏิทินอิสลาม วันตรุษอีดิ้ลอัฎฮา (วันรายอฮัจยี) วันหยุดของชาวมุสลิม รำลึกความตั้งใจของอิบรอฮีมในการเชือดพลีอิสมาอีลเพื่อทดสอบการเชื่อฟังต่ออัลลอฮ์ ถือเป็นวันหยุดในจังหวัดนราธิวาส, ปัตตานี, ยะลา, สตูล และสงขลา
จัดตามปฏิทินจันทรคติไทยหรือจีน
ห้ามขายของมึนเมาทุกชนิดในวันหยุดศาสนาพุทธ ยกเว้นสถานที่ต่อไปนี้
 การขายในอาคารที่ให้บริการแก่ผู้โดยสารภายในสนามบินที่ให้บริการเที่ยวบินระหว่างประเทศ
 การขายในสถานบริการตามกฎหมายว่าด้วยสถานบริการ
 การขายในสถานประกอบการที่เปิดให้บริการในลักษณะที่คล้ายกับสถานบริการที่ตั้งอยู่ในพื้นที่หรือบริเวณที่เป็นแหล่งท่องเที่ยว ทั้งนี้ ตามที่รัฐมนตรีว่าการกระทรวงสาธารณสุขประกาศกำหนด โดยคำแนะนำของรัฐมนตรีว่าการกระทรวงมหาดไทย
 การขายในโรงแรมตามกฎหมายว่าด้วยโรงแรม
 การขายในสถานที่ซึ่งใช้จัดกิจกรรมพิเศษระดับชาติหรือนานาชาติ และมีคนจำนวนมาก ไปทำกิจกรรมร่วมกันตามรายชื่อสถานที่ที่รัฐมนตรีว่าการกระทรวงสาธารณสุขประกาศกำหนด โดยคำแนะนำของรัฐมนตรีว่าการกระทรวงการท่องเที่ยวและกีฬา

ดูเพิ่ม

 ปฏิทินสุริยคติไทย
 ปฏิทินจันทรคติไทย
 รายชื่อวันสำคัญ

อ้างอิง

แหล่งข้อมูลอื่น




หมวดหมู่:รายชื่อวันหยุดราชการในแต่ละประเทศ
หมวดหมู่:เทศกาลในประเทศไทย
หมวดหมู่:วัฒนธรรมไทย
หมวดหมู่:ประเพณีไทย
ว